Када су Атињани сазнали за блокаду Кононове флоте у Митилени одлучили су да их ослободе и да због тога пошаљу 110 трирема. Као посаде бродова узели су и робове и метеке. Атинска благајна била је празна, па су истопили и златну стату Нике да би имали довољно новца за флоту. Атинском флотом заповедало је осам генерала: Трасил, Аристократ, Аристоген, Диомедон, Ерасинид, Лисија, Перикле Млађи и Протомах. Отпловили су до Самоса, и ту су од Самоса и осталих савезника добили још 40 бродова, тако да су укупно имали 150 бродова. Две флоте сукобиле су се код Аргинуских острва 406. п. н. е. Атињани су поделили своју флоту на осам аутономних делова, а поред тога флоту су распоредили у две линије. Трасил је заповедао крајњим десним крилом. Атињани су победили у поморској бици.